Валерий Скобло
Понякога мислиш, че страшно си сам…

Превод от руски: Светлозар Жеков, —

chitanka.info

Понякога мислиш, че страшно си сам…

Но в тежки минути дори

те пазят звездите сред свода голям,

и птиците в ранни зори.

Изпращат те звяр и вода, и простор,

Снежинка и камък, и клен

С човешки осмислен от болката взор

И цял от тъга просветлен.

И воля настойчива теб да спасят

излъчват треви и цветя,

макар че ни словото, нито умът

ти смяташ присъщи на тях.

И вълк-единак сред безкрайната степ,

и вятър, и дъжд, и листа –

незримо е свързано всичко със теб

с участие и доброта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.